Srdečne pozdravujem všetkých kolegov a rád by som vás oboznámil so staronovým časopisom Powder Metallurgy Progress (PMP), ktorý vydáva náš Ústav materiálového výskumu v Košiciach. Viacerí ho už poznáte.

Tento časopis sa pôvodne venoval najmä práškovej metalurgii, ale momentálne prebieha jeho modernizácia a rozšíril sa aj jeho vedecký rozsah, čím by mohol zaujať vašu pozornosť. PMP je open access a free of publication charges časopis s 20 ročnou históriou, ktorý sa pred niekoľkými rokmi dostal do databázy Scopus. Má pomerne vysokú úroveň a značnú perspektívu publikovania. Je odporúčaný najmä pre doktorandov, mladých vedcov, ale je vhodný aj na zverejňovanie zborníkov príspevkov z konferencií s možnosťami zakladania - special Issue.

PMP momentálne prechádza transformáciou aj v rámci Scopu časopisu, Editorial Office-u, a zároveň aj Editorial Advisory Boardu. Jeho vedecký rozsah sa rozšíril na veľké množstvo moderných technológii a materiálov, všetky druhy keramiky, kompozitov a na široké spektrum bulk-ových materialov pripravených z práškov.

V súčasnosti na pozícii Editor-in-Chief pôsobí doc. RNDr. Pavol Hvizdoš, DrSc. (riaditeľ ÚMV SAV), ako Managing Editor - Mgr. Ivan Shepa Ph.D. a ako Technical Editor - Ing. Radovan Bureš, CSc.

Pre bližšie info navštívte stránku časopisu: <https://sciendo.com/journal/PMP>

Navyše tento rok bol prijatý návrh publikovať príspevky z tohto seminára v našom časopise, z čoho sa veľmi tešíme. Ale ponuka publikovať v PMP sa nevzťahuje iba na príspevky zo seminára. Vaše kvalitné publikácie sú u nás vítané.

S úctou, Ivan Shepa ÚMV SAV, Košice